
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2021)0281),
–	ņemot vērā Līguma par Eiropas Savienības darbību 294. panta 2. punktu un 114. pantu, saskaņā ar kuriem Komisija tam ir iesniegusi priekšlikumu (C9‑0200/2021),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā Eiropas Ekonomikas un sociālo lietu komitejas 2021. gada 20. oktobra atzinumu[footnoteRef:1], [1:  	OV C 105, 4.3.2022., 81. lpp.] 

–	ņemot vērā Reģionu komitejas 2021. gada 13. oktobra atzinumu[footnoteRef:2], [2: .	OV C 61, 4.2.2022., 42. lpp.] 

–	ņemot vērā provizorisko vienošanos, ko atbildīgā komiteja apstiprināja saskaņā ar Reglamenta 74. panta 4. punktu, un Padomes pārstāvja 2023. gada 6. decembra vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 59. pantu,
–	ņemot vērā Iekšējā tirgus un patērētāju aizsardzības komitejas, Juridiskās komitejas un Pilsoņu brīvību, tieslietu un iekšlietu komitejas atzinumus,
–	ņemot vērā Rūpniecības, pētniecības un enerģētikas komitejas ziņojumu (A9‑0038/2023),
1.	pieņem pirmajā lasījumā turpmāk izklāstīto nostāju;
2.	pieņem zināšanai Komisijas paziņojumus, kas pievienoti šai rezolūcijai;
3.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
4.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.







P9_TC1-COD(2021)0136
Eiropas Parlamenta nostāja, pieņemta pirmajā lasījumā 2024. gada 29. februārī, lai pieņemtu Eiropas Parlamenta un Padomes Regulu (ES) 2024/..., ar ko groza Regulu (ES) Nr. 910/2014 attiecībā uz Eiropas digitālās identitātes satvara izveidi
(Tā kā starp Parlamentu un Padomi tika panākta vienošanās, Parlamenta nostāja atbilst galīgajam tiesību aktam Regulai (ES) 2024/1183.)



NORMATĪVĀS REZOLŪCIJAS PIELIKUMI

Komisijas paziņojums par 45. pantu saistībā ar Regulas (ES) 2024/1183[footnoteRef:3] pieņemšanu [3:  	OV L, 2024/1183, 30.4.2024., ELI: http://data.europa.eu/eli/reg/2024/1183/oj.] 

Komisija atzinīgi vērtē panākto vienošanos, ar kuru, kā tā uzskata, ir precizēts, ka tīmekļa pārlūkprogrammām ir jānodrošina atbalsts un sadarbspēja kvalificētiem tīmekļa vietņu autentifikācijas sertifikātiem (QWAC) ar vienīgo nolūku parādīt tīmekļa vietnes īpašnieka identitātes datus lietotājdraudzīgā veidā. Komisija saprot, ka šis pienākums neskar metodes, kas izmantotas šādu identitātes datu parādīšanai.

Komisija atzinīgi vērtē panākto vienošanos, ar kuru, kā tā uzskata, ir precizēts, ka prasība tīmekļa pārlūkprogrammām atpazīt QWAC neierobežo pašu pārlūkprogrammu drošības politiku un ka 45. pants, kā ierosināts, ļauj tīmekļa pārlūkprogrammām saglabāt un piemērot savas procedūras un kritērijus, lai saglabātu un aizsargātu tiešsaistes saziņas privātumu, izmantojot šifrēšanu un citas pārbaudītas metodes. Komisija saprot 45. panta projektu kā tādu, kas neuzliek pienākumus vai ierobežojumus attiecībā uz to, kā tīmekļa pārlūkprogrammas izveido šifrētus savienojumus ar tīmekļa vietnēm vai autentificē kriptogrāfiskās atslēgas, ko izmanto šādu savienojumu izveidē.

Komisija atgādina, ka saskaņā ar 28. punktu 2016. gada 13. aprīļa Iestāžu nolīgumā starp Eiropas Parlamentu, Eiropas Savienības Padomi un Eiropas Komisiju par labāku likumdošanas procesu Komisija vajadzības gadījumā izmantos ekspertu grupas, apspriedīsies ar attiecīgajām ieinteresētajām personām un rīkos sabiedrisko apspriešanu.

[bookmark: _GoBack]Komisijas paziņojums par neiespējamību novērot saistībā ar Regulas (ES) 20241183[footnoteRef:4] pieņemšanu [4:  	OV L, 2024/1183, 30.4.2024., ELI: http://data.europa.eu/eli/reg/2024/1183/oj.] 

Komisija atzinīgi vērtē panākto vienošanos, ar kuru, kā tā uzskata, ir apstiprināts, ka šī grozījumu regula neļauj maka pakalpojumu sniedzējiem apstrādāt Eiropas digitālās identitātes makā esošos vai no tā izrietošos personas datus citiem mērķiem, nevis maka pakalpojumu sniegšanas nolūkā. 

Turklāt Komisija atzinīgi vērtē jēdziena “neiespējamība novērot” iekļaušanu grozījumu regulas projekta 11.c apsvērumā, jo tam būtu jāliedz maka pakalpojumu sniedzējiem vākt un iepazīties ar informāciju par lietotāja ikdienas darījumiem. Komisija uzskata — šis jēdziens nozīmē, ka nedrīkstētu veikt datu korelāciju starp dažādiem pakalpojumiem nolūkā izsekot vai identificēt lietotājus vai ar mērķi noteikt, analizēt un prognozēt personas rīcību, intereses vai paradumus. 

Tajā pašā laikā Komisija atzīst, ka — pilnīgā saskaņā ar Regulu (ES) 2016/679 — Eiropas digitālās identitātes maka pakalpojumu sniedzēji var ar lietotāja nepārprotamu piekrišanu piekļūt konkrētu kategoriju personas datiem, piemēram, lai nodrošinātu maka pakalpojumu sniegšanas nepārtrauktību vai lai aizsargātu lietotājus no traucējumiem pakalpojumu sniegšanā. Minētajiem datiem būtu jāaprobežojas ar to, kas nepieciešams katram konkrētajam nolūkam.

